Kusų valsčius

Kusų valsčius () – Rytų Prūsijos administracinis teritorinis vienetas, gyvavęs 1874–1945 m. dabartinės Kaliningrado srities rytinėje dalyje. Priklausė Pilkalnio apskričiai. Valsčiaus centras buvo Kusuose.

Istorija
Suformuotas 1874 m. pagal 1872 m. priimtus „Apskričių nuostatus Prūsijos, Brandenburgo, Pomeranijos, Poznanės, Silezijos ir Saksonijos provincijoms“ iš 7 kaimo bendruomenių ir 2 dvaro apygardų. 1928 m. Kusų dvaro apygarda prijungta prie Kusų kaimo bendruomenės. 1928–1940 m. valsčių sudarė 7 kaimo bendruomenės (Bružų, Budžiūnų, Kusų, Račių, Urblaukių, Valindžių, Vasantkiemių) ir Kalbasų dvaro apygarda, kuri 1940 m. pertvarkyta į vietinės policijos apygardą (Ortspolizeibezirk).

Valsčius buvo pietinėje apskrities dalyje, Stalupėnų ir Gumbinės apskričių paribyje. Valsčiumi tekėjo Būdupė, Kusupė, Draugupė ir Eimenys, pietryčiuose telkšojo nedidelės Budžiūnų ir Tyrbalio pelkės. Didžiausia gyvenvietė 1939 m. buvo valsčiaus centras ir bažnytkaimis Kusai (662 gyv.).

Šaltiniai 

Pilkalnio apskrities valsčiai